SEPTYNIOLIKTAS SEIMAS 


Septynioliktas seimas įvyko 1935 m. rugpiūčio 2-7 d., Hartford, Conn. 
Atstovių — 48. Narių skaičius — 2,187. 

Šiame seime pasidžiaugta dideliu Sąjungos laimėjimu, nes 1933 m. 
gruodžio 13 d., įregistruotas Sąjungos čarteris Mass. valstybėje. Įstatų 
komisijos narė U. Jokubauskaitė padarė pranešimą apie įvykusį konstitu- 
cijos pakeitimą. Krašto finansinė krizė palietė ir Sąjungą. Seime dau- 
giausiai laiko pašvęsta svarstant Sąjungos nuosavybes ir indėlius. 

Seimas nutarė „Moterų Dirvos“ administracinę dalį atskirti nuo Centro 
raštinės ir prijungti prie redakcijos. Seimus šaukti paeiliui rytų ir vidur- 
vakarų valstybėse, kur veikia Sąjungos kuopos. 

Į Centro valdybą išrinkta: dvasios vadas kun. A. Linkus, pirm. T. 
Mažeikienė, vicepirm. S. Sakalienė, rašt. M. Vaičiūnienė, ižd. J. Čepulienė, 
iždo glob. V. Shea ir V. Petraitienė. Jaunamečių organizatorė — M. 
Čižauskienė, daktarė kvotėja dr. S. Šlakienė. 

Direktorės: Connecticut — M. Jokubaitė, Massachusetts, Maine ir New 
Hampshire — V. Liutkienė, Michigan — J. Medinienė, New York ir New 
Jersey — M. Šertvitienė, Pennsylvania — J. Tamanauskienė, Illinois ir 
Ohio apskritims pavesta išsirinkti direktorės. 

Atstovės Federacijos Tarybon: O. Dobrovolskienė ir K. Račkienė, 


AŠTUONIOLIKTAS SEIMAS 


Aštuonioliktas seimas įvyko 1937 m. rugpiūčio 16-19 d., Chicago, Ill. 
Atstovių — 94. Narių skaičius — 2,331. Suorganizuota nauja 48 kuopa Ci- 
cero, Ill. Tai skaitlingiausias Moterų Sąjungos istorijoj seimas, pradėtas 
iškilmingomis Šv. Mišiomis, kurias łaikė svečias iš Lietuvos J. E. vyskupas 
M. Reinys. Vyskupas taip pat atsilankė į seimą ir pasveikino organizuotų 
Amerikos Lietuvių Katalikių Moterų Suvažiavimą. 

Nutarta ir įgaliota Centro valdyba neatidėliojant pagaminti Sąjun- 
gos ženklelius (viena pusė mėlynos ir baltos spalvos, kita pusė — juoda). 

Minint Sąjungos 25 metų gyvavimo jubiliejų, seimas nutarė išleisti 
apžvalginę knygą ir tam darbui išrinko komisiją iš J. Medinienės, S. 
Sakalienės ir A. Šimutienės. 

Šv. Kazimiero Akademijos statybos fondui suaukota $25.00. 

Antrą seimo dieną Sąjungos Garbės narė ir Centro iždo globėja Mari- 
jona Brenzaitė visoms seimo atstovėms iškėlė nepaprastą bankietą Shore- 
land viešbuty. Marijona Brenzaitė aukavo $22.00 kuopai, kuri įrašys dau- 
giausia narių. Piniginę dovaną laimėjo 21 kūopa. Ill. Direktorė Marijona 
Srupšienė aukavo $5.00. 

Į Centro valdybą išrinkta: dvasios vadas kun. A. Linkus, pirm. E. 
Paurazienė, vicepirm. E. Statkienė, rašt. M. Vaičiūnienė, ižd. A. Šimu- 
tienė, iždo glob. M. Brenzaitė ir J. Lukitienė. 


Direktorės: Illinois — J. Čepulienė, Massachusetts, Maine ir New 
Hampshire — V. Liutkienė, Michigan — J. Medinienė, Ohio — O. Stepu- 
lionienė, New York ir New Jersey — M. Sertvitienė, Connecticut — M. 


Jokubaitė, Pennsylvania — P. Shevets. 
Atstovės Federacijos Tarybon: S. Subatienė ir M. Paukštienė. 


Centro Valdybos pagerbimas — 1938 m. 


